sukhrobnurali/uzbek-legal-corpus huggingface dataset:
SUGʻURTA BOZORINI YaNADA ERKINLAShTIRISh VA RIVOJLANTIRISh ChORA-TADBIRLARI TOʻGʻRISIDA
(decree, 2021-04-30)

Sugʻurta xizmatlari sohasidagi erkinlashtirish jarayonini yanada rivojlantirish va iqtisodiy islohotlarni chuqurlashtirish, respublikada sugʻurta bozorini taraqqiy ettirishning iqtisodiy omillarini kuchaytirish, sugʻurta tashkilotlarining moddiy-texnika bazasini mustahkamlash hamda ularning moliyaviy barqarorligini taʼminlash maqsadida: 1. 2002-yilning 1-fevralidan boshlab, mulkchilik shakllaridan qatʼi nazar, sugʻurta tashkilotlari 3 yil muddatga daromad (foyda) soligʻi toʻlashdan ozod qilinsin va buning natijasida boʻshaydigan mablagʻlar aniq maqsadni koʻzlagan holda mazkur tashkilotlarning moddiy-texnika bazasini rivojlantirishga, mintaqalarda keng tarmoqli agentlik shoxobchalarini tashkil etishga, kadrlarni tayyorlash va qayta tayyorlashga, shu jumladan, chet ellarda tayyorlash va qayta tayyorlashga yoʻnaltirilsin. 2. Quyidagilar belgilab qoʻyilsin: soliq olishdan boʻshaydigan mablagʻlarni tarkibida davlat ulushi boʻlgan sugʻurta tashkilotlari ustav jamgʻarmalarini koʻpaytirishga yoʻnaltirish chogʻida mazkur mablagʻlar davlatga tegishli ulush miqdoriga qoʻshib hisoblanadi; 2002-yilning 1-fevralidan boshlab toʻrt yil mobaynida sugʻurta tashkiloti tugatilgan yoki u sugʻurta faoliyatini toʻxtatgan hollarda daromad (foyda) soligʻining summasi ushbu Farmonga muvofiq berilgan butun imtiyozli davr uchun toʻliq miqdorda undirib olinadi. 5. Oʻzbekiston Respublikasi Adliya vazirligi Moliya vazirligi bilan birgalikda bir oy muddatda amaldagi qonunchilikka mazkur Farmondan kelib chiqadigan oʻzgartish va qoʻshimchalarni kiritish toʻgʻrisidagi takliflarni Vazirlar Mahkamasiga taqdim etsin. 6. Ushbu Farmonning ijrosini nazorat qilish Oʻzbekiston Respublikasi Bosh vazirining oʻrinbosari R.S.Azimov zimmasiga yuklansin.
TENNIS KLUBLARI UChUN BELGILANGAN SOLIQQA OID IMTIYOZLAR MUDDATINI UZAYTIRISh TOʻGʻRISIDA
(resolution, 2021-02-22)

Respublikada tennisni yanada rivojlantirish uchun shart-sharoitlar yaratish, tennis klublarining moddiy-texnika bazasini mustahkamlashda koʻmaklashish maqsadida Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasi Tennisni rivojlantirishni qoʻllab-quvvatlash jamgʻarmasini tashkil etish toʻgʻrisida” 1997-yil 25-avgustdagi 414-son qarorining 7-bandiga muvofiq tennis klublari uchun belgilangan soliqqa oid imtiyozlarning amal qilishi 2005-yil 1-sentabrgacha uzaytirilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari M.Z. Usmonov va R.S. Azimov zimmasiga yuklansin.
OʻZBEKISTON RESPUBLIKASI PREZIDENTINING “XALQ BADIIY HUNARMANDChILIKLARI VA AMALIY SANʼATINI YaNADA RIVOJLANTIRIShNI DAVLAT YOʻLI BILAN QOʻLLAB QUVVATLASh ChORA-TADBIRLARI TOʻGʻRISIDA” 1997-YIL 31 MARTDAGI FARMONINING 2-BANDIDA KOʻZDA TUTILGAN IMTIYOZLARNING AMAL QILISh MUDDATINI UZAYTIRISh HAQIDA
(decree, 2020-09-28)

Oʻzbekiston Respublikasi Prezidentining “Xalq badiiy hunarmandchiliklari va amaliy sanʼatini yanada rivojlantirishni davlat yoʻli bilan qoʻllab-quvvatlash chora-tadbirlari toʻgʻrisida” 1997-yil 31-martdagi PF-1741-sonli Farmonining 2-bandida koʻzda tutilgan imtiyozlarning amal qilish muddati 2005-yilning 1-apreliga qadar uzaytirilsin.
“OʻZBEKISTON YARMARKASI” XITOY—OʻZBEKISTON QOʻSHMA KORXONASI FAOLIYATINI KENGAYTIRISH CHORA-TADBIRLARI TOʻGʻRISIDA
(resolution, 2021-02-22)

“Oʻzbekiston yarmarkasi” Xitoy—Oʻzbekiston qoʻshma korxonasining tashqi savdo infratuzilmasini yanada rivojlantirish va Oʻzbekiston Respublikasida yarmarka savdosini faollashtirish maqsadida Vazirlar Mahkamasi qaror qiladi: 1. “Oʻzbekiston yarmarkasi” qoʻshma korxonasi (XXR, Shanxay shahri) Toshkent shahrida “Oʻzbekiston yarmarkasi” masʼuliyati cheklangan jamiyat shaklidagi xorijiy korxonani taʼsis etganligi maʼlumot uchun qabul qilinsin, uning asosiy vazifalari quyidagilardan iborat: respublika mintaqalarida kichik va oʻrta biznes subyektlari tomonidan ishlab chiqariladigan mahsulotlar va noanʼanaviy eksport tovarlarini yarmarka savdolarida koʻrgazmaga qoʻyish va sotish uchun tanlab olish boʻyicha tijorat agentlari tarmogʻini tashkil etish; kichik va oʻrta biznes, xususiy tadbirkorlik subyektlariga Oʻzbekiston Respublikasida tashkil etiladigan koʻrgazmalar va yarmarkalarda moddiy-texnika resurslari olish imkoniyatlarining taʼminlanishida koʻmaklashish va amaliy yordam koʻrsatish; yarmarka savdolari ishtirokchilariga omborxonada saqlash, transportda tashish va tovarlarni deklaratsiya qilish boʻyicha xizmatlar, shuningdek dilerlik xizmatlarini koʻrsatish. 2. “Oʻzbekiston yarmarkasi” masʼuliyati cheklangan jamiyat tomonidan oʻtkaziladigan yarmarka savdolariga Oʻzbekiston Respublikasi Vazirlar Mahkamasining “Oʻzbekiston Respublikasida birja va yarmarka savdosini yanada takomillashtirish chora-tadbirlari toʻgʻrisida” 1999-yil 6-maydagi 223-son qaroriga 1-ilovaning amal qilishi joriy etilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Oʻ.Q. Ismoilov zimmasiga yuklansin.
AHOLINING IJTIMOIY HIMOYAGA MUHTOJ QATLAMLARINI ANIQ YOʻNALTIRILGAN TARZDA QOʻLLAB-QUVVATLAShNI KUChAYTIRISh TOʻGʻRISIDA
(decree, 2018-12-28)

Davlat tomonidan aholining ijtimoiy himoyaga muhtoj qatlamlarini aniq yoʻnaltirilgan tarzda qoʻllab-quvvatlashni yanada kuchaytirish, ularning moddiy farovonlik darajasini oshirish, keksa avlod manfaatlarining himoya qilinishini taʼminlash, oʻsib kelayotgan yosh avlodning jismoniy, aqliy va maʼnaviy jihatdan barkamol insonlar boʻlib voyaga yetishi uchun shart-sharoit yaratish maqsadida: 1. Ish stajining toʻliq pensiya tayinlash uchun talab etiladigan miqdoridan ortiq qismini hisoblab chiqishdagi mavjud cheklashlar 2002-yil 1-yanvardan boshlab bekor qilinsin. 2. Bola ikki yoshga toʻlgunga qadar uni parvarish qilish boʻyicha onalarga beriladigan oylik nafaqalar miqdori 2002-yilning 1-fevralidan boshlab eng kam ish haqining 170 foizi, 2003-yilning 1-yanvaridan boshlab esa 200 foizi miqdorida belgilansin. 4. Oʻzbekiston Respublikasi Prezidentining 1996-yil 4-martdagi PF-1383-sonli Farmoni oʻz kuchini yoʻqotgan deb hisoblansin. 5. Oʻzbekiston Respublikasi Vazirlar Mahkamasi bir hafta muddat ichida ushbu Farmonda koʻzda tutilgan chora-tadbirlarning amalga oshirilishini taʼminlash boʻyicha qaror qabul qilsin.
CHUCHUK YER OSTI SUVLARI HOSIL BOʻLADIGAN ZONALARGA MUHOFAZA QILINADIGAN TABIIY HUDUDLAR MAQOMINI BERISH TOʻGʻRISIDA
(resolution, 2018-12-10)

“Alohida muhofaza qilinadigan tabiiy hududlar toʻgʻrisida”gi Oʻzbekiston Respublikasi Qonuniga muvofiq va Oʻzbekiston Respublikasi Vazirlar Mahkamasining “1999—2005-yillarda Oʻzbekiston Respublikasining atrof muhitni muhofaza qilish ishlari dasturi toʻgʻrisida” 1999-yil 20-oktabrdagi 469-son qarorini bajarish yuzasidan, Toshkent va Fargʻona viloyatlarida ichimlik suvning amaldagi va potensial manbalarini muhofaza qilishni kuchaytirish maqsadida Vazirlar Mahkamasi qaror qiladi: 1. Chuchuk yer osti suvlari hosil boʻladigan: 1-ilovaga* muvofiq yer egalari, yerdan foydalanuvchilar va ijarachilar boʻyicha 7622 gektar maydondagi Chirchiq zonasiga (Qibray uchastkasi); 2-ilovaga* muvofiq yer egalari, yerdan foydalanuvchilar va ijarachilar boʻyicha 10624 gektar maydondagi Ohangaron zonasiga (Oʻrta Ohangaron uchastkasi); 3-ilovaga* muvofiq yer egalari, yerdan foydalanuvchilar va ijarachilar boʻyicha 16913 gektar maydondagi Soʻx zonasiga (Toʻlash uchastkasi); 4-ilovaga* muvofiq yer egalari, yerdan foydalanuvchilar va ijarachilar boʻyicha 17036 gektar maydondagi Chimyon-Avval zonasiga (Lagan va Avval uchastkalari) muhofaza qilinadigan tabiiy hududlar maqomi berilsin. 2. Oʻzbekiston Respublikasi Davlat tabiatni muhofaza qilish qoʻmitasi Davlat geologiya va mineral resurslar qoʻmitasi, Qishloq va suv xoʻjaligi vazirligi hamda Toshkent va Fargʻona viloyatlari hokimliklari bilan birgalikda 2002-yil 1-iyungacha muhofaza qilinadigan zonalar chegarasida joylashgan potensial ekologik xavfli obyektlarni aniqlasinlar va ular chuchuk yer osti suvlarini ifloslantirishi va quritib qoʻyishining oldini olishga doir chora-tadbirlarni ishlab chiqsinlar. 3. Oʻzbekiston Respublikasi Yer resurslari davlat qoʻmitasi Suv xoʻjaligi vazirligi, manfaatdor vazirliklar hamda idoralar, Toshkent va Fargʻona viloyatlari hokimliklari bilan birgalikda 1 — 4-ilovalarda* koʻrsatilgan yuridik shaxslarning mulkchilik shakli, idoraviy qarashliligi oʻzgargan, ular qayta tashkil etilgan taqdirda qishloq xoʻjaligi, sanoat korxonalari va boshqa obyektlar roʻyxatiga tegishli aniqliklar kiritsinlar, shuningdek bu haqda bir oy muddatda chuchuk yer osti suvlari resurslarini nazorat qilish va ulardan oqilona foydalanish uchun masʼul boʻlgan vakolatli davlat organlarini xabardor qilsinlar. 4. Oʻzbekiston Respublikasi Ekologiya va atrof muhitni muhofaza qilish davlat qoʻmitasi Davlat geologiya va mineral resurslar qoʻmitasi bilan birgalikda muhofaza qilinadigan tabiiy hududlar — Chirchiq, Ohangaron, Soʻx va Chimyon-Avval chuchuk yer osti suvlari zonalari doirasida chuchuk yer osti suvlari resurslaridan oqilona foydalanilishi va ularning ifloslanishdan muhofaza qilinishi ustidan doimiy nazorat oʻrnatsinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari T.X. Xoltoyev zimmasiga yuklansin.
TOJIKISTON RESPUBLIKASI YuK AVTOTRANSPORT VOSITALARI VA AVTOBUSLARINING OʻZBEKISTON RESPUBLIKASI BOJXONA HUDUDI ORQALI OʻTGANLIGI UChUN YIGʻIMLARNI BIRXILLAShTIRISh TOʻGʻRISIDA
(resolution, 2018-05-04)

Davlatlar boshliqlarining 2001-yil dekabr oyida Toshkent shahrida boʻlib oʻtgan uchrashuvida erishilgan kelishuvga muvofiq, yaxshi qoʻshnichilik munosabatlarini mustahkamlash, Tojikiston Respublikasi yuk avtotransport vositalari va avtobuslarining Oʻzbekiston Respublikasi bojxona hududiga kirib kelishi va tranziti uchun yigʻimlar stavkalarini birxillashtirish maqsadida Vazirlar Mahkamasi qaror qiladi: 1. 2002-yil 10-yanvardan boshlab Tojikiston Respublikasi har bir yuk avtotransport vositasi va avtobusning Oʻzbekiston Respublikasi bojxona hududiga kirib kelganligi va tranziti uchun: bitta yuk avtotransport vositasi va avtobusdan — 130 AQSh dollariga; Tojikiston Respublikasining yuk avtotransport vositasi va avtobuslari Oʻzbekiston Respublikasi hududida 3 sutkadan ortiq boʻlganda har bir kun uchun — 70 AQSh dollari; Oʻzbekiston Respublikasi hududi orqali yuk avtotransport vositasi va avtobusning uchinchi mamlakatlarga (MDH mamlakatlaridan tashqari) tranziti uchun — 90 AQSh dollariga teng miqdordagi summada milliy valyuta “soʻm”da yigʻimlar belgilansin. Bunda yigʻimlarni undirish milliy valyuta “soʻm”da naqd pulsiz shaklda yoki tijorat banklari tomonidan bevosita bojxona postlarida Oʻzbekiston Respublikasi Markaziy bankining toʻlov kunidagi kursi boʻyicha naqd pul shaklida amalga oshiriladi. 2. Belgilab qoʻyilsinki, Tojikistonning avtotransport vositalaridan yigʻimlar undirish milliy valyuta “soʻm”da naqd pulsiz shaklda yoki tijorat banklari tomonidan bevosita bojxona postlarida Oʻzbekiston Respublikasi Markaziy bankining toʻlov kunidagi kursi boʻyicha naqd pul shaklida amalga oshiriladi, olingan mablagʻlar Oʻzbekiston Respublikasi Vazirlar Mahkamasi huzuridagi Respublika yoʻl jamgʻarmasi hisob raqamiga oʻtkaziladi. 3. Quyidagilar: Vazirlar Mahkamasining 1999-yil 15-sentabrdagi 429-son qarorining 2-bandi; Vazirlar Mahkamasining 1999-yil 20-sentabrdagi 431-f-son farmoyishi 2-bandining Tojikiston Respublikasi yuk avtotransport vositalaridan undiriladigan yigʻimlar stavkalariga oid qismi oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R. R. Yunusov zimmasiga yuklansin.
OʻZBEKISTON RESPUBLIKASI HUKUMATINING QARORLARIGA OʻZGARTIRISH VA QOʻSHIMCHALAR KIRITISH TOʻGʻRISIDA
(resolution, 2022-07-22)

Xalqaro valyuta jamgʻarmasi bilan Iqtisodiy va moliyaviy siyosat boʻyicha memorandum doirasida erishilgan kelishuvlarni roʻyobga chiqarish hamda valyuta bozorining samarali faoliyat koʻrsatishi va kengaytirilishi uchun zarur shart-sharoitlarni yaratish maqsadida Vazirlar Mahkamasi qaror qiladi: 2. Oʻzbekiston Respublikasi Hukumatining 2-ilovaga muvofiq qarorlariga oʻzgartirishlar kiritilsin. 3. Oʻzbekiston Respublikasi Markaziy banki, Moliya vazirligi, boshqa manfaatdor vazirliklar va idoralar Adliya vazirligi bilan birgalikda ikki hafta muddatda oʻz idoraviy meʼyoriy hujjatlarini mazkur qarorga muvofiqlashtirsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Azimov va Oʻzbekiston Respublikasi Markaziy banki raisi F.M. Mullajonov zimmasiga yuklansin. 2. Vazirlar Mahkamasining “Birjadan tashqari valyuta bozorini yanada rivojlantirish va mustahkamlash chora-tadbirlari toʻgʻrisida” 2000-yil 29-iyundagi 245-son qarorida (Oʻzbekiston Respublikasi QT, 2000-y., 6-son, 33-modda): 3-bandning ikkinchi xatboshi chiqarib tashlansin; 3. Vazirlar Mahkamasining “Birjadan tashqari valyuta bozori faoliyatini tashkil etish chora-tadbirlari toʻgʻrisida” 2001-yil 10-iyuldagi 294-son qarorida (Oʻzbekiston Respublikasi QT, 2001-y., 7-son, 38-modda): 1-ilova 13-bandining ikkinchi xatboshi chiqarib tashlansin; 2-ilova 28-bandining ikkinchi xatboshi va 32-bandining ikkinchi xatboshi chiqarib tashlansin. 3-ilova oʻz kuchini yoʻqotgan deb hisoblansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISHLAR KIRITISH TOʻGʻRISIDA
(resolution, 2011-01-07)

Vazirlar Mahkamasi qaror qiladi: Oʻzbekiston Respublikasi Hukumatining quyidagi qarorlariga oʻzgartirishlar kiritilsin: 2. Oʻzbekiston Respublikasi Vazirlar Mahkamasining “Tadbirkorlik faoliyatining ayrim turlari bilan shugʻullanishni tartibga solish toʻgʻrisida” 2002-yil 4-iyundagi 197-son qarori (Oʻzbekiston Respublikasi QT, 2002-y., 6-son, 30-modda) 1-bandining ikkinchi xatboshi quyidagi tahrirda bayon qilinsin: “Belgilansinki, ilova qilinayotgan roʻyxatga kirmagan tadbirkorlik faoliyati turlari bilan jismoniy shaxslar yuridik shaxs tashkil etmasdan belgilangan tartibda shugʻullanishlari mumkin, qonun hujjatlariga muvofiq faoliyatning faqat yuridik shaxslar shugʻullanishlari mumkin boʻlgan ayrim turlari bundan mustasno”.
Oʻzbekiston Respublikasi Vazirlar Mahkamasining “Oʻzbekteatr” ijodiy-ishlab chiqarish birlashmasi faoliyatini tashkil etish toʻgʻrisida”gi 1998-yil 22-may 223-son qaroriga oʻzgartirish kiritish toʻgʻrisida
(resolution, 2017-05-15)

Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Oʻzbekteatr” ijodiy-ishlab chiqarish birlashmasi faoliyatini tashkil etish toʻgʻrisida”gi 1998-yil 22-may 223-son qarorining 3-bandi beshinchi xatboshisidagi “Madaniyat ishlari vazirining oʻrinbosari” hamda qarorning 1-ilovasi 21-bandidagi “Oʻzbekiston Respublikasi madaniyat ishlari vazirining oʻrinbosari” soʻzlari chiqarib tashlansin.
OʻZBEKISTON RESPUBLIKASI VAZIRLAR MAHKAMASINING “NORMATIV HUJJATLARNI TASDIQLASH TOʻGʻRISIDA” 1998-YIL 6-MAYDAGI 194-SON QARORI 1-ILOVASIGA QOʻSHIMCHALAR KIRITISH TOʻGʻRISIDA
(resolution, 2002-05-21)

Bojxona toʻlovlarini undirishni tartibga solish maqsadida Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Normativ hujjatlarni tasdiqlash toʻgʻrisida” 1998-yil 6-maydagi 194-son qarori 1-ilovasiga quyidagi qoʻshimchalar kiritilsin: 3-bandga quyidagi mazmundagi xatboshi qoʻshilsin: “Lizing obyekti sifatida olib ketiladigan tovarlarga bojxona toʻlovlarini hisoblash belgilangan tartibda amalga oshiriladi. Lizing obyektini olib ketish chogʻida bojxona toʻlovlarini toʻlash uning bojxona qiymatining toʻlangan qismi miqdoridan kelib chiqqan holda amalga oshirilib (lizing toʻlovlari), bank hujjatlari bilan tasdiqlanadi. Keyinchalik bojxona toʻlovlari lizing toʻlovlari kelib tushishiga koʻra 20 kun mobaynida toʻlanadi”; 9-bandga quyidagi mazmundagi xatboshi qoʻshilsin: “Moliyaviy lizingda, lizing obyekti lizing oluvchi mulkiga oʻtgandan keyin, lizing obyekti “eksport” bojxona rejimi ostiga olinadi. Bunda ilgari toʻlangan bojxona toʻlovlari eksport qilishda toʻlanadigan bojxona toʻlovlari summasiga hisoblanadi”.
OʻZBEKISTON RESPUBLIKASI VAZIRLAR MAHKAMASINING 1997-YIL 16-APRELDAGI 199-SON QARORIGA OʻZGARTIRISH KIRITISH TOʻGʻRISIDA
(resolution, 2005-02-22)

Oʻzbekiston Respublikasi Vazirlar Mahkamasining 1997-yil 16-apreldagi 199-son qarorining 9-bandiga quyidagi tahrirda oʻzgartirish kiritilsin: “Axborot-tahlil boshqarmasi boshligʻi maqomiga koʻra Oʻzbekiston Respublikasi vaziriga, boshqarma boshligʻining oʻrinbosarlari—boʻlim boshliqlari Oʻzbekiston Respublikasi vazirining birinchi oʻrinbosariga tenglashtirilsin”.
OʻZBEKISTON RESPUBLIKASINING ShAHARSOZLIK KODEKSINI TASDIQLASh TOʻGʻRISIDA
(code, 2021-05-23)

Oʻzbekiston Respublikasi Oliy Majlisi qaror qiladi: Oʻzbekiston Respublikasining Shaharsozlik kodeksi tasdiqlansin.
Dam olish kunini 2001-yil 29-dekabr shanbadan 31-dekabr dushanbaga koʻchirish toʻgʻrisida
(resolution, 2021-02-22)

Yangi yil bayramini nishonlash munosabati bilan hamda mehnatkashlarning dam olishi uchun qulay shart-sharoitlar yaratish va ish vaqtidan oqilona foydalanish maqsadida Vazirlar Mahkamasi qaror qiladi: Dam olish kuni 2001-yil 29-dekabr shanbadan 31-dekabr dushanbaga koʻchirilsin.
“QARIYALARNI QADRLASh YILI” DAVLAT DASTURINI IShLAB ChIQISh TOʻGʻRISIDA
(order, 2004-07-24)

Mamlakatimizning keksa fuqarolariga davlat va jamiyat tomonidan diqqat-eʼtibor, gʻamxoʻrlik hamda ijtimoiy himoyani, ularni moddiy va maʼnaviy qoʻllab-quvvatlashni yanada kuchaytirish boʻyicha Davlat dasturini ishlab chiqish maqsadida va 2002-yil “Qariyalarni qadrlash yili” deb eʼlon qilinganligi munosabati bilan: 1. “Qariyalarni qadrlash yili” Davlat dasturini ishlab chiqish boʻyicha Respublika komissiyasi ilovaga* muvofiq tarkibda tuzilsin. 2. Respublika komissiyasi Qoraqalpogʻiston Respublikasi Vazirlar Kengashi, viloyatlari va Toshkent shahar hokimliklari, vazirliklar va idoralar, xoʻjalik boshqaruvi organlari va jamoat tashkilotlari bilan birgalikda bir oy muddatda “Qariyalarni qadrlash yili” Davlat dasturi loyihasini ishlab chiqib, Vazirlar Mahkamasiga taqdim etsin. Dasturda, qariyalarni qoʻllab-quvvatlash yuzasidan ilgari qabul qilingan hukumat qarorlarida koʻzda tutilgan tadbirlar bajarilishini davom ettirish bilan bir qatorda quyidagi vazifalarni amalga oshirish koʻzda tutilsin: qariyalarni qadrlashdan iborat xalqimizga xos asriy anʼanalarni, oilada tinchlik va totuvlik, jamiyatda barqarorlik muhitini shakllantirishga qariyalarning qoʻshayotgan munosib hissasini yoritish va targʻib qilishda, ulardan tarbiyaviy maqsadlarda foydalanishda oila. mahalla, jamoat tashkilotlari, ijodiy uyushmalar hamda ommaviy axborot vositalarining rolini oshirish; qariyalarni ijtimoiy himoya qilish, ularning pensiya taʼminotini takomillashtirish tibbiy, sanatoriy-kurort, kommunal-maishiy va transport xizmatlari koʻrsatishni yaxshilash borasidagi chora-tadbirlarni yanada kuchaytirish; yolgʻiz keksalar, pensionerlar va nogironlar, urush qatnashchilari va nogironlari toʻgʻrisida gʻamxoʻrlikni kuchaytirish, ularning dori-darmon bilan va ijtimoiy jihatdan taʼminlanish darajasini oshirish; jamiyatni tubdan oʻzgartirishda, sogʻlom avlodni tarbiyalashda, boy kasbiy va hayotiy tajribaning, ezgu anʼanalar hamda madaniy qadriyatlarning davom ettirilishida va ularni yoshlarga yetkazishda qariyalarning faol ishtirok etishlarini taʼminlash; bolalar va yoshlarni ota-onalar hamda qariyalarni izzat-hurmat qilish, qadrlash va ular toʻgʻrisida gʻamxoʻrlik qilish ruhida tarbiyalash va taʼlim berish tizimini takomillashtirish. 3. Ushbu Farmoyishning bajarilishini nazorat qilish Oʻzbekiston Respublikasi Bosh vaziri Oʻ.T. Sultonov zimmasiga yuklansin.
NAMANGAN “KARBONAM” AKSIYADORLIK JAMIYATIDA NITROTSELLYULOZA UChUN SELLYULOZA IShLAB ChIQARIShNI TAShKIL ETISh LOYIHASINI QOʻLLAB-QUVVATLAShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Moliyalashtiruvchi institutlar va xorijiy investorlarning Namangan “Karbonam” aksiyadorlik jamiyatida nitrotsellyuloza uchun sellyuloza ishlab chiqarish loyihasining amalga oshirilishida manfaatdorligini oshirish, Vazirlar Mahkamasining 2001-yil 11-yanvardagi 18-son qarorining bajarilishini taʼminlash maqsadida Vazirlar Mahkamasi qaror qiladi: 1. Mazkur loyihani mablagʻ bilan taʼminlashda ishtirok etayotgan “SNPE INJINIRING Defens” kompaniyasi (Fransiya), chet el banklari, “Kofas” eksport-kredit agentligi va chet el sugʻurta kompaniyalari Oʻzbekiston Respublikasida manba oldida daromad (foyda) soligʻini toʻlashdan ozod qilinsin. 2. Mazkur qarorning bajarilishini nazorat qilish Oʻzbekiston Respublikasi Bosh vaziri kotibiyatiga yuklansin.
2005 YILGAChA BOʻLGAN DAVRDA MAHALLIY XOM AShYo NEGIZIDA BUYuMLAR VA MATERIALLAR IShLAB ChIQARIShNI MAHALLIYLAShTIRISh DASTURIGA KIRITILGAN LOYIHALAR ROʻYXATINI ANIQLAShTIRISh TOʻGʻRISIDA
(resolution, 2006-06-22)

Iqtisodiyotni tarkibiy qayta oʻzgartirishlarni chuqurlashtirish, ishlab chiqarishni texnologiya jihatidan yangilash va zamonaviylashtirish, mahalliy xomashyodan hamda ishlab chiqarish resurslaridan foydalanish samaradorligini oshirish va shu asosda zamonaviy, raqobatbardoshli mahsulotlar ishlab chiqarishni kengaytirish, ishlab chiqarishni mahalliylashtirish hisobiga tovarlar importini maqbullashtirish, yangi ish oʻrinlari tashkil etish maqsadida Vazirlar Mahkamasi qaror qiladi: 1. Quyidagilar: yangi ishlab chiqarishlarni tashkil etish asosida amalga oshiriladigan mahalliylashtirish loyihalari roʻyxati 1-ilovaga* muvofiq; ishlayotgan ishlab chiqarishlarda amalga oshiriladigan mahalliylashtirish loyihalari roʻyxati 2-ilovaga* muvofiq tasdiqlansin. 2. Oʻzbekiston Respublikasi Iqtisodiyot vazirligi Tashqi iqtisodiy aloqalar agentligi bilan birgalikda zarurat boʻlganda Vazirlar Mahkamasiga tasdiqlangan Mahalliylashtirish dasturi loyihalari roʻyxatini aniqlashtirish va unga qoʻshimchalar kiritish boʻyicha Vazirlar Mahkamasining tegishli komplekslari bilan kelishilgan takliflar kiritsin. 3. Xorijiy investitsiyalar va kreditlar ishtirokida yirik va strategiya jihatidan muhim investitsiya loyihalarini amalga oshirish boʻyicha Muvofiqlashtiruvchi kengash Vazirlar Mahkamasi komplekslari, Oʻzbekiston Respublikasi Iqtisodiyot vazirligi bilan birgalikda tasdiqlangan Mahalliylashtirish dasturining bajarilishi, respublikaning ishlab chiqarishni mahalliylashtirish yoʻlidan borishi natijalarini har oyda tahlil qilsin va umumlashtirsin. Bunda ishlab chiqarish umumiy xarajatlarini qisqartirish, valyuta resurslarini tejash, respublika iqtisodiyoti barqarorligini taʼminlash va uning tashqi omillarga bogʻliqligini kamaytirish, yangi ish oʻrinlari tashkil etish kabi strategik vazifalarni hal qilishga mahalliylashtirishning taʼsirini baholashga alohida eʼtibor berilsin. Ishlab chiqarishni mahalliylashtirish chora-tadbirlarini amalga oshirishning strategik ahamiyatini hisobga olib, Mahalliylashtirish dasturining amalga oshirilishi har chorakda Vazirlar Mahkamasi majlislarida koʻrib chiqilsin. 4. “Oʻzteleradio” kompaniyasi, Oʻzbekiston Milliy axborot agentligi manfaatdor vazirliklar va idoralar bilan birgalikda Mahalliylashtirish dasturining amalga oshirilishini ommaviy axborot vositalarida keng yoritsinlar. 5. Vazirlar Mahkamasining “2005-yilgacha boʻlgan davrda mahalliy xomashyo negizida buyumlar va materiallar ishlab chiqarishni mahalliylashtirish dasturi toʻgʻrisida” 2000-yil 5-sentabrdagi 342-son qarorining 2-bandi, shuningdek ushbu qarorga 2, 3 va 4-ilovalar oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ. T. Sultonov zimmasiga yuklansin.